Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 498

1. Alapvetõ sajtóismeretek Ezek olyan szakmai alapkövetelmények, amelyek teljesítése a tömegkommunikáció és könyvkiadás területén dolgozó valamennyi szakember számára elengedhetetlen. — A kiadás területén dolgozó munkatársnak tisztában kell lennie a saját, valamint a lap, illetve a könyv, kiadvány elkészítésében részt vevõ, más munkakörben dolgozók feladatkörével és funkciójával a kiadó vagy a szerkesztõség szervezetén belül. Ismernie kell a szerkesztõségek és a kiadó szervezeti, gazdasági kapcsolatának formáit és tartalmát. Ismerje a szerkesztõségi munka stílusát, ütemezését, szervezési elveit és gyakorlatát. — Ismerje a tömegkommunikáció mûködésének alapelveit, legyen tisztában a médiapiac és a könyvterjesztés jellemzõivel. — A széles körû és megbízható, hiteles információk megszerzéséhez rendelkeznie kell megfelelõ kommunikációs és empatikus készségekkel, kreativitással és gyors helyzetfelismerõ képességgel. — Ismerje a hazai és nemzetközi könyv- és könyvtártörténet fejlõdési állomásait — az európai sajtó kezdeteitõl napjainkig. — Nyomdai alapismeretekkel is kell rendelkeznie, valamint az elektronikus sajtó technikai lehetõségeit, korlátait is ismernie kell. — A hatékony sajtómunkához hozzátartozik a nyilvános sajtódokumentációk, információs és sajtóadatbázisok mûködésének, saját dokumentációs, illetve adatbázis mûködési alapelveinek és használatának ismerete, továbbá az elektronikus kommunikációs eszközök használata, a személyi számítógép kezelésének, a szövegszerkesztés egy módjának ismerete. — Legyen tisztában a sajtójog alapelveivel (pl. a hatályos sajtótörvény, a médiatörvény, személyiségi jogok, informatikai törvény, szerzõi jogok, adatvédelmi elõírások). Ismerje a közérdekû információk nyilvánosságával kapcsolatos meglévõ és készülõ törvényeket. — A korrektornak mint munkavállalónak (esetleg vállalkozónak) tisztában kell lennie a munkajog és a polgári jog bizonyos részeivel is. Legyenek alapvetõ ismeretei a munkajogról és a szerzõi jogról, a szerzõdésekre vonatkozó és az alapvetõ államigazgatási szabályokról. — Ismerje a szakma hazai és nemzetközi érdekképviseleti szerveit, s legyen tisztában az ezek által elfogadott szakmai normatívákkal és etikai kódexekkel, valamint magatartási szabályokkal. — Ismerje a gazdasági élet alapfogalmait és alapösszefüggéseit mikro- és makroszinten: ismerje az alapvetõ vállalkozási formákat, a piac tényezõit és folyamatait, összefüggéseit. — Rendelkezzen alapvetõ munkaszervezési és ügyviteli, gazdaságossági alapismeretekkel (költségek és tarifák, gazdasági elemzési szempontok stb.). — A szakirodalom tanulmányozásához, tárgyalásokhoz szükséges egy idegen nyelv legalább alapfokú, illetve kívánatos több európai (nyugati és/vagy keleti) nyelv olvasási szintû ismerete.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes